Diari Oficial de la Generalitat Valenciana


Sumari del DOGV 9570, del 06-04-2023 (2023/2913)

Edicte d'informe ambiental i territorial estratègic en el procediment simplificat d'avaluació ambiental i territorial estratègica de la modificació puntual número 22 del Pla general d'ordenació urbana.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/2913


Data del document
:   17-11-2022

Organisme emissor
:   Ajuntament d'Ibi

Tipus de document
:   Edicte

Descriptors 

:   * pla d'urbanisme

Edicte d'informe ambiental i territorial estratègic en el procediment simplificat d'avaluació ambiental i territorial estratègica de la modificació puntual número 22 del Pla general d'ordenació urbana. [2023/2913]  
En compliment del que es disposa en l'article 53.7 i 53.8 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge de la Comunitat Valenciana, i en compliment dels acords per la Junta de Govern Local, adoptat el dia 30.05.2022, es procedeix a la publicació de l'informe ambiental i territorial estratègic favorable, en el procediment simplificat d'avaluació ambiental i territorial estratègica de la modificació puntual núm. 22 del PGOU d'Ibi, modificació de l'article 8.37, construccions per damunt de l'altura de la cornisa.  
  
«La Junta de Govern Local, en sessió ordinària del catorze de novembre de 2022, va adoptar entre altres, el següent acord:  
Sisé. Despatxos extraordinaris.  
Proposta d'acord per a emetre Informe ambiental i territorial estratègic en el procediment simplificat, en el que afecta l'ordenació detallada (modificacions M2, M3, M4, M5, M6, M7, M8, M9, M10, M11, M12, M13, M14, M15, M16, M17 i M18), l'objecte de les quals serà el descrit en la documentació que consta en l'expedient, i es procedeix a la tramitació de la modificació puntual núm. 22 del PGOU d'Ibi.  
  
Prèvia declaració d'urgència de conformitat amb el que s'estableix en els articles 51 del Reial decret legislatiu 781/1986, de 18 d'abril, i 91.4 del Reial decret 2568/1986, de 28 de novembre, i per unanimitat dels assistents, sis membres dels set que componen la Junta de Govern local, s'inclou en l'ordre del dia el punt a dalt remarcat.  
  
Vist l'informe proposta signat pel segon tinent d'alcalde de data onze de novembre de 2022 en el qual expressa que:  
Vist l'expedient que es tramita en el Departament d'Urbanisme relatiu a la modificació puntual del Pla general d'ordenació urbana, núm. 22.  
Vist l'informe emés per la coordinadora de territori i medi ambient i l'arquitecte municipal, de data 10.11.2022, que a continuació es transcriu:  
  
«Informe tecnicojurídic per a la resolució d'informe ambiental i territorial estratègic (IATE)  
1. ANTECEDENTS  
La modificació que es presenta afecta a l'ordenació estructural del municipi (M1, M19 i M20) i també a la detallada (M2, M3, M4, M5, M6, M7, M8, M9, M10, M11, M12, M13, M14, M15, M16, M17 i M18)  
Amb data 29.09.2022, la Comissió d'Avaluació Ambiental Autonòmica emet Informe Ambiental i Territorial Estratègic favorable en el procediment simplificat d'avaluació ambiental i territorial estratègica de la Modificació Puntual núm. 22 del Pla General d'Ordenació Urbana d'Ibi en el que afecta l'ordenació estructural (modificacions M1, M19 i M20), l'objecte de les quals serà el descrit en la documentació remesa, d'acord amb els criteris de l'Annex VIII del TRLOTUP, per no tindre efectes significatius sobre el medi ambient, sempre que prèviament a la seua aprovació definitiva es complisquen els condicionants descrits a continuació, corresponent continuar la tramitació del Pla conforme a la seua normativa sectorial.  
En compliment de l'article 53 del TR-LOTUP, es va sotmetre el document que conté l'esborrany del pla i el document inicial estratègic a consultes de les administracions públiques afectades i a persones interessades, i es va emetre l'informe ambiental i territorial estratègic respecte a les modificacions que afecten l'ordenació detallada, en ser l'Ajuntament l'òrgan ambiental competent.  
  
2. DOCUMENTACIÓ PRESENTADA  
La sol·licitud d'inici, remesa per l'Ajuntament d'Ibi com a òrgan promotor, s'acompanya de: Document Inicial Estratègic, Esborrany del pla, Memòria Annex I - Prospecció Arqueològica, Memòria Annex II - Estudi Paisatge, Memòria Annex III - Informes Sectorials, Memòria Annex IV - Conveni Urbanístic Sta. Llúcia, Memòria 2 - Plans i Fitxa descatalogació, Memòria 3 - Proposta d'actuacions patrimonials creació d'una Àrea Arqueològica i Memòria 4 - Plans i Normes urbanístiques.  
  
3. PLANEJAMENT VIGENT  
El planejament municipal vigent és el Pla General d'Ordenació Urbana, aprovat per la Comissió Territorial d'Urbanisme el 3 de febrer de 2000 (BOP 26.05.2000). Aquest Pla va ser sotmés a avaluació ambiental i es va emetre Declaració d'Impacte Ambiental el 24 de maig de 1999 (expte 86/99 AIA).  
4. DOCUMENT INICIAL ESTRATÈGIC  
4.1. DESCRIPCIÓ, OBJECTE I JUSTIFICACIÓ  
La present modificació engloba un total de 19 modificacions puntuals, a fi d'adaptar el planejament actual a la realitat física i a les necessitats actuals de la població. En concret, es proposen les següents modificacions:  
- M1. «MODIFICACIÓ D'ARTICLES DEL PGOU»  
Es modifiquen paràmetres d'ordenació del SNU (reculades de l'edificació, superfície mínima), és a dir, l'ordenació del sòl no urbanitzable, que inclou la zonificació i la normativa reguladora pròpia dels diferents usos i aprofitaments admissibles excepcionalment en aquesta classe de sòl (art. 21.1.g del TRLOTUP). Al seu torn es modifiquen paràmetres urbanístics de l'ordenació detallada en particular en els articles 8.37 i article 9.7.9. del vigent PGOU d'ibi.  
- M2. REORDENACIÓ UNITAT D'EXECUCIÓ PR-26»  
Es redelimita l'àrea de repartiment i es modifica l'aprofitament tipus d'acord amb els criteris i condicions establits en l'ordenació estructural, redelimitant així mateix la unitat d'execució (art. 35.1.f i 35.1.i del TRLOTUP).  
- M3. CANVI DE QUALIFICACIÓ «CABEÇ DE SANTA LLÚCIA»  
Es modifica la definició i caracterització de la infraestructura verda urbana que no està establida com a ordenació estructural, es garanteix la seua connectivitat a través de les zones verdes, espais lliures i itineraris per als vianants que la integren (art. 35.1.a del TRLOTUP), s'augmenta la xarxa secundària de dotacions públiques (art. 35.1.b del TRLOTUP), i la regulació detallada dels usos del sòl de cada subzona, en desenvolupament de les zones d'ordenació estructural (art. 35.1.d del TRLOTUP), com es detallarà més avant en la memòria justificativa.  
- M4. CREACIÓ DE PLAÇA «LA TERRASSETA»  
Es modifica la definició i caracterització de la infraestructura verda urbana que no està establida com a ordenació estructural, es garanteix la seua connectivitat a través d'espais lliures i itineraris per als vianants que la integren (art. 35.1.a del TRLOTUP), i la regulació detallada dels usos del sòl de cada subzona, en desenvolupament de les zones d'ordenació estructural (art. 35.1.d del TRLOTUP), com es detallarà més avant en la memòria justificativa.  
- M5. EQ-45 - PLAÇA DE L'ESGLÉSIA  
Es modifica la xarxa secundària de dotacions públiques (art. 35.1.b del TRLOTUP), i la regulació detallada dels usos del sòl de cada subzona, en desenvolupament de les zones d'ordenació estructural i de l'índex d'edificabilitat neta aplicable a cada parcel·la de sòl urbà (art. 35.1.d del TRLOTUP), com es detallarà més avant en la memòria justificativa.  
  
- M6. EL-18, ILLA ASIL I ACCESSOS  
Es modifica la definició i caracterització de la infraestructura verda urbana que no està establida com a ordenació estructural, es garanteix la seua connectivitat a través d'espais lliures i itineraris per als vianants que la integren (art. 35.1.a del TRLOTUP), i la regulació detallada dels usos del sòl de cada subzona, en desenvolupament de les zones d'ordenació estructural i de l'índex d'edificabilitat neta aplicable a cada parcel·la de sòl urbà (art. 35.1.d del TRLOTUP), com es detallarà més avant en la memòria justificativa.  
- M7. EL-17, CARRER MITJA VOLTA  
Es modifica la definició i caracterització de la infraestructura verda urbana que no està establida com a ordenació estructural, es garanteix la seua connectivitat a través de les zones verdes, espais lliures i itineraris per als vianants que la integren (art. 35.1.a del TRLOTUP), i la regulació detallada dels usos del sòl de cada subzona, en desenvolupament de les zones d'ordenació estructural i de l'índex d'edificabilitat neta aplicable a cada parcel·la de sòl urbà (art. 35.1.d del TRLOTUP), com es detallarà més avant en la memòria justificativa.  
- M8. EQ4 I EQ-47, ILLA HOTEL PLATA  
Es modifica la xarxa secundària de dotacions públiques (art. 35.1.b del TRLOTUP), i la regulació detallada dels usos del sòl de cada subzona, en desenvolupament de les zones d'ordenació estructural i de l'índex d'edificabilitat neta aplicable a cada parcel·la de sòl urbà (art. 35.1.d del TRLOTUP), com es detallarà més avant en la memòria justificativa.  
  
- M9. EQ-68, CARRER TIBI  
Es modifica la xarxa secundària de dotacions públiques (art. 35.1.b del TRLOTUP), i la regulació detallada dels usos del sòl de cada subzona, en desenvolupament de les zones d'ordenació estructural i de l'índex d'edificabilitat neta aplicable a cada parcel·la de sòl urbà (art. 35.1.d del TRLOTUP), com es detallarà més avant en la memòria justificativa.  
  
- M10. PLAÇA DE BOUS I DESAPARICIÓ DE L'ACTUACIÓ AÏLLADA AA13  
Es modifica la definició i caracterització de la infraestructura verda urbana que no està establida com a ordenació estructural, es garanteix la seua connectivitat a través de les zones verdes, espais lliures i itineraris per als vianants que la integren (art. 35.1.a del TRLOTUP), i la regulació detallada dels usos del sòl de cada subzona, en desenvolupament de les zones d'ordenació estructural i de l'índex d'edificabilitat neta aplicable a cada parcel·la de sòl urbà (art. 35.1.d del TRLOTUP), com es detallarà més avant en la memòria justificativa.  
- M11. CREACIÓ D'EQUIPAMENT OFICINA D'AJUNTAMENT I CREU ROJA  
Es modifica la xarxa secundària de dotacions públiques (art. 35.1.b del TRLOTUP), i la regulació detallada dels usos del sòl de cada subzona, en desenvolupament de les zones d'ordenació estructural (art. 35.1.c del TRLOTUP), com es detallarà més avant en la memòria justificativa.  
  
- M12. GASOLINERA, ANTIC ESCORXADOR I ROTONDA  
Es modifica la definició i caracterització de la infraestructura verda urbana que no està establida com a ordenació estructural, es garanteix la seua connectivitat a través de les zones verdes, espais lliures i itineraris per als vianants que la integren (art. 35.1.a del TRLOTUP), i la regulació detallada dels usos del sòl de cada subzona, en desenvolupament de les zones d'ordenació estructural i de l'índex d'edificabilitat neta aplicable a cada parcel·la de sòl urbà (art. 35.1.d del TRLOTUP), com es detallarà més avant en la memòria justificativa.  
- M13. EQ.46-TEATRE RÍO  
Es modifica la xarxa secundària de dotacions públiques (art. 35.1.b del TRLOTUP), i la regulació detallada dels usos del sòl de cada subzona, en desenvolupament de les zones d'ordenació estructural i de l'índex d'edificabilitat neta aplicable a cada parcel·la de sòl urbà (art. 35.1.d del TRLOTUP), com es detallarà més avant en la memòria justificativa.  
  
- M14. HABITATGE UNIFAMILIAR AÏLLAT EN JOAN CARLES I  
Es modifica la regulació detallada dels usos del sòl de cada subzona, en desenvolupament de les zones d'ordenació estructural i de l'índex d'edificabilitat neta aplicable a cada parcel·la de sòl urbà (art. 35.1.d del TRLOTUP), com es detallarà més avant en la memòria justificativa.  
  
- M15. ALINEACIÓ OBLIGATÒRIA EN SÒL TERCIARI  
Es modifica la fixació d'alineacions i rasants (art. 35.1.g del TRLOTUP), com es detallarà més avant en la memòria justificativa.  
- M16. PASSATGE COL·LEGI SANT JOAN SANT PAU I ESCALA DE L'ESGLÉSIA  
Es modifica la definició i caracterització de la infraestructura verda urbana que no està establida com a ordenació estructural, es garanteix la seua connectivitat a través de les zones verdes, espais lliures i itineraris per als vianants que la integren (art. 35.1.a del TRLOTUP), i la regulació detallada dels usos del sòl de cada subzona, en desenvolupament de les zones d'ordenació estructural i de l'índex d'edificabilitat neta aplicable a cada parcel·la de sòl urbà (art. 35.1.d del TRLOTUP), com es detallarà més avant en la memòria justificativa.  
- M17. DELIMITACIÓ GUÀRDIA CIVIL  
Es modifica la xarxa secundària de dotacions públiques (art. 35.1.b del TRLOTUP), i la regulació detallada dels usos del sòl de cada subzona, en desenvolupament de les zones d'ordenació estructural i de l'índex d'edificabilitat neta aplicable a cada parcel·la de sòl urbà (art. 35.1.d del TRLOTUP), com es detallarà més avant en la memòria justificativa.  
  
- M18. ALINEACIÓ PLAÇA GUADALUPE  
Es modifica la fixació d'alineacions i rasants (art. 35.1.g del TRLOTUP), com es detallarà més avant en la memòria justificativa.  
- M19. DESCATALOGACIÓ DE LA FITXA 16 DEL CATÀLEG  
  
Es modifica la delimitació de perímetres d'afecció i protecció, exigits per la legislació sectorial (art. 21.1.e del TRLOTUP), com es detallarà més avant en la memòria justificativa.  
- M20. DELIMITACIÓ DE L'ÀREA DE VIGILÀNCIA ARQUEOLÒGICA  
Es modifica la delimitació de perímetres d'afecció i protecció, exigits per la legislació sectorial (art. 21.1.e del TRLOTUP), es crea la seua fitxa en el «Catàleg de béns i espais protegits d'Ibi» i el seu règim de protecció mitjançant una normativa especial de protecció, com es detallarà més avant en la memòria justificativa.  
5. CONSULTES REALITZADES  
Per part de l'òrgan ambiental, d'acord amb l'article 53.1 del TRLOTUP, la documentació aportada s'ha sotmés a consulta, en la seua condició d'administracions públiques afectades, a:  
  
ADMINISTRACIÓ PÚBLICA   
CONSULTADA Data consulta Data informe  
DG Política Territorial i Paisatge  
Servei Infraestructura Verda i Paisatge 27.12.2021 23.06.2022  
DG Política Territorial i Paisatge  
Servei de Gestió Territorial-PATRICOVA 27.12.2021 19.07.2022  
DG Política Territorial i Paisatge  
Servei de Planificació Territorial 27.12.2021 28.06.2022  
DG Cultura i Patrimoni  
Servei de Patrimoni Cultural 27.12.2021 -  
Servei Territorial d'Urbanisme - 03.12.2021  
  
  
5.2. URBANISME  
El 21 de desembre de 2021 el Servei Territorial d'Urbanisme d'Alacant emet informe en el qual indica el següent:  
La modificació proposada pretén corregir uns certs problemes puntuals de planejament que han impedit el desenvolupament urbanístic en determinades àrees del municipi, introduir ajustos relatius a la normativa d'edificació i gestió, així com a algunes alineacions i zonificacions, resolent amb això problemes d'execució de planejament i d'interpretació d'algunes de les seues normes.  
Respecte a les modificacions d'ordenació estructural:  
Modificacions en sòl no urbanitzable  
- M1. Modificació d'articles del PGOU. Es modifiquen els paràmetres d'ordenació del sòl no urbanitzable en relació amb l'art. 4.8 de les normes urbanístiques (NU), a fi de potenciar la creació d'activitats adequades a la naturalesa del sòl no urbanitzable ajustant la superfície vinculada a l'ús al qual es destina. Es redueix la superfície mínima de parcel·la destinada a espais lliures, esportius i turístics, que passa de 3 ha a 1 ha, es garanteix el mínim impacte possible i s'ha de valorar el seu caràcter puntual i aïllat. Quant a edificacions destinades a usos agropecuaris, s'introdueix una excepció quant a la mínima separació a límits, establida en 10 m, i es permet una distància mínima de 6 m entre edificacions sempre que hi haja acord entre veïns inscrit en el Registre de la Propietat.  
- Es modifiquen altres articles de les NU, en relació amb altres tipus de sòls, per a introduir els condicionants plantejats en l'estudi d'integració paisatgística, segons informes sectorials, en la delimitació de l'Àrea de Vigilància Arqueològica o en la Memòria de Sostenibilitat Econòmica, com els art. 8.4 (classes de condicions), 8.37 (construccions per damunt de l'altura de cornisa), 8.62 (adorn dels edificis), 8.77 (compliment normativa PATRICOVA, afegint una nova «Secció 12 Compliment PATRICOVA» dins del capítol VIII del títol IV de les NU), 9.7.9 (condicions de l'edificació i instal·lacions), 9.9.3 (condicions de la nova edificació), 9.10.4 (condicions específiques Dotacional, Espais Lliures i Zones Verdes), 9.10.5 (condicions específiques Dotacional), 14.7 (edificació solars) i l'art. 1.8 de la normativa del Catàleg de béns i espais arquitectònics protegits.  
  
Modificacions en sòl urbanitzable  
- M2. Reordenació de la unitat d'execució PR-26. La UE PR-26 (sòl urbanitzable amb ordenació detallada residencial formada per una única unitat d'execució) té una superfície computable de 26.361 m². La modificació proposada incideix en la fitxa de gestió i pretén compatibilitzar les edificacions existents amb el nou sector que es projecta, realitzant una sèrie d'ajust sen l'ordenació detallada. L'àmbit passa de tindre una superfície computable de 26.361 m² a 25.052 m², es redelimita l'àrea de repartiment i es modifica l'aprofitament tipus d'acord amb els criteris i condicions establits en l'ordenació estructural. Es redueix l'edificabilitat, que passa de 15.126 m²t a 14.692 m²t, i s'augmenta la superfície de zones verdes, que passa de 5.360 m² a 5.983 m².  
  
Modificacions relacionades amb el Catàleg de proteccions  
- M.19. Descatalogació de la fitxa 16 del Catàleg. L'habitatge situat en la C/ Conill núm. 18 es va catalogar per la característica de l'estretor de la seua façana. Les dificultats per a la conservació, l'avançat estat de deterioració i el reduït valor arquitectònic, més enllà de pròpiament la reduïda dimensió, plantegen la proposta de la descatalogació.  
  
- M.20. Delimitació de l'Àrea de Vigilància Arqueològica. Es modifica el Catàleg de béns i espais protegits, a fi d'incloure l'Àrea de Vigilància Arqueològica, i es crea la seua fitxa i el seu règim de protecció mitjançant una normativa especial.  
Respecte a les modificacions d'ordenació detallada:  
Modificacions en sòl urbà  
- M3. Canvi de qualificació «Cabeç Santa Llúcia».  
- M4. Creació de plaça «La Torreta».  
- M5. EQ-45. «Plaça de l'Església».  
- M6. EL-18. Illa asil i accessos.  
- M7. EL-17. Carrer Mitja Volta.  
- M8. EQ-4 i EQ-47. Illa Hotel Plata.  
- M9. EQ-68. Carrer Tibi.  
- M10. Plaça de Bous i desaparició de l'actuació aïllada A13.  
- M.11. Creació d'equipament Oficina d'Ajuntament i Creu Roja.  
  
- M.12. Gasolinera, antic escorxador i rotonda.  
- M.13. EQ-46. Teatre Río.  
- M.14. Habitatge unifamiliar aïllat en avinguda Joan Carles I.  
- M.15. Alineació obligatòria en sòl terciari.  
Respecte a les modificacions consistents en esmenes d'errors detectats en el PGOU:  
- M.16. Passatge Col·legi sant Joan i sant Pau i escala de l'Església de la Transfiguració.  
- M.17. Delimitació Guàrdia Civil.  
- M.18. Alineació plaça Guadalupe.  
S'indica que, quant als sòls urbans, les modificacions M3 a M14, M16 i M17, compensen entre elles l'Estàndard Dotacional Global (EDG). En conjunt, l'edificabilitat disminueix i l'EDG passa de 0,68 a 0,95.  
Quant al sòl urbanitzable amb ordenació detallada, la reordenació del sector PR- 26 (M2) comporta que l'edificabilitat disminuïsca lleugerament i que les zones verdes augmenten, i l'EDG passa de 0,35 a 0,40.  
Respecte a tots dos tipus de sòl, es realitza una justificació del compliment dels estàndards funcionals i de qualitat de les dotacions públiques de l'apartat III de l'annex IV del TRLOTUP, així com del compliment del que s'estableix en l'art. 67.3 del TRLOTUP.  
L'informe fa les següents consideracions territorials:  
1. La modificació afecta l'ordenació estructural definida en l'article 21 del TRLOTUP. La competència per a l'aprovació definitiva correspon a la conselleria competent en urbanisme (art. 44.3 del TRLOTUP).  
  
2. L'òrgan ambiental i territorial és l'autonòmic en afectar l'ordenació estructural en sòl no urbanitzable (art. 49 del TRLOTUP).  
3. Respecte a les competències del Servei Territorial d'Urbanisme, considera necessari indicar les següents qüestions:  
a) Segons l'art. 67.3 del TRLOTUP, les noves solucions proposades hauran de mantindre l'equilibri del planejament vigent entre les dotacions públiques i l'aprofitament lucratiu, suplementant, en el seu cas, la xarxa primària i la xarxa secundària de dotacions, de manera que complisquen amb els criteris de qualitat, capacitat i idoneïtat exigits segons l'annex IV del TRLOTUP, per la qual cosa s'ha de justificar la totalitat d'aquests criteris que siguen aplicable.  
Únicament es consideraran les zones verdes qualificades en el planejament vigent que complisquen les condicions funcionals i de qualitat exigides per a elles en l'annex IV del TRLOTUP.  
S'entén que, perquè aquests espais siguen considerats com a zones verdes, han de complir les condicions funcionals i dimensionals dels punts 3.1 i 3.2 de l'apartat III de l'annex IV del TRLOTUP. S'estima que faltaria justificar el compliment d'aquestes condicions respecte la «M2. Reordenació unitat d'execució PR-26».  
b) En aquelles modificacions en les quals es produeix un increment d'aprofitament lucratiu derivat del canvi d'ús dotacional a residencial, en terrenys de titularitat privada, s'ha de tindre en compte el que s'estableix en l'art. 82 del TRLOTUP, en relació amb el deure de participació pública en les plusvàlues generades pel planejament, havent d'establir la manera de compensació econòmica corresponent.  
  
c) En l'annex III de la documentació aportada es troba l'informe emés pel Servei d'Ordenació del Territori de 3 de març de 2015, emés amb anterioritat a l'entrada en vigor de l'última redacció del PATRICOVA, en el qual es transcriu l'article 24 d'aquesta norma urbanística segons la redacció anterior, concloent que aquesta modificació es troba afectada per risc d'inundació i és compatible amb les determinacions normatives del PATRICOVA, sempre que l'Ajuntament justifique el compliment d'aquest article.  
S'afig l'article 8.77 en les NU del PGOU, exigint la justificació del compliment del PATRICOVA quan se sol·liciten llicències d'obres en sòls afectats per perillositat d'inundació, sense major justificació ni detall en relació amb el compliment del condicionant establit en l'informe, havent d'ajustar-se a la normativa vigent.  
  
d) En l'«Annex II. Estudi de Paisatge de les Modificacions Proposades», a més de la part corresponent a la reordenació d'unitat d'execució PR-26, es continua incloent la part corresponent a la reordenació del sector PR-21. En desistir l'Ajuntament de la modificació que proposava de la seua reordenació, s'entén que en l'estudi de paisatge definitiu haurien d'aparéixer únicament els apartats relacionats amb les modificacions que es pretenen aprovar.  
e) Segons l'art. 67.5 del TRLOTUP, en modificar la zonificació i ús urbanístic de les zones verdes, es requerirà un dictamen previ del Consell Jurídic Consultiu de la Comunitat Valenciana, amb caràcter previ a l'aprovació del pla.  
5.3. Risc d'Inundació (PATRICOVA)  
El Servei de Gestió Territorial emet informe el 19 de juliol de 2022, en matèria de risc d'inundació. L'informe assenyala les següents consideracions:  
Les modificacions 2, 11, 13, 14, 15 i 17 estarien afectades per alguna mena de risc d'inundació:  
- M13: existeix un augment de la vulnerabilitat en passar de dotacional a habitatge (ja existent). Es determina per assimilació al PATRICOVA afecció de nivell 4, 5 i 6. L'informe destaca que es tracta d'un canvi d'ús del sòl on ja existeix un habitatge que estava construït abans de l'anterior modificació, i que es pretenia demolir, per la qual cosa la modificació restitueix l'ús del sòl al que existia anteriorment.  
  
- M14: es tracta d'un increment de l'edificabilitat de la parcel·la sense incrementar el sòl dotacional públic. Existeix un augment de la vulnerabilitat en augmentar l'edificabilitat. Analitzats els calats i la cartografia, es determina per assimilació al PATRICOVA afecció de nivell 6 (calats de 0,2 m en períodes de retorn de 500 anys).  
- L'informe indica que en aquestes dues modificacions existeix un risc de vulnerabilitat. Considera que l'afecció no és rellevant si s'apliquen les mesures estipulades en l'annex I de la normativa del PATRICOVA.  
- S'indica també que, en tractar-se de sòl urbà i urbanitzable totalment consolidat, és aplicable l'article 20 de l'esmentada normativa.  
  
- Es considera que les modificacions proposades són compatibles amb la normativa del PATRICOVA i s'hauran de tindre en compte les consideracions exposades en les següents fases d'aprovació del Pla general.  
L'informe conclou que la modificació puntual proposada es troba parcialment afectada per risc d'inundació i, segons el que es pretén, és compatible amb les determinacions exposades.  
5.4. Infraestructura verda i paisatge  
El Servei d'Infraestructura Verda i Paisatge emet informe el 23 de juny de 2022 en el qual conclou el següent:  
1. Les modificacions M3, M4, M5, M6, M7, M8, M9, M10, M11, M12, M13, M14, M15, M16, M17 i M18 preveuen la conservació dels usos o les tipologies existents en l'actualitat, regularitzant la trama urbana d'aqueixos entorns i mantenint les altures i tipologies existents, preservant-se el caràcter del paisatge i de percepció, tal com es va indicar en 2015. Es considera que aquestes modificacions no tindran efectes significatius en el conjunt urbanitzat del seu entorn, i que no és necessària la realització d'un instrument de paisatge.  
Respecte a les modificacions M3 i M7, per a les quals es va requerir la inclusió de condicionants paisatgístics en la normativa, s'indica que s'observa la modificació dels articles 8.6.2, 9.10.4 i 9.10.5 d'aquesta amb la finalitat de donar compliment a allò sol·licitat.  
2. Respecte a la M2, l'informe reitera «que les determinacions que han de ser valorades en l'estudi d'integració paisatgística requerit són les de caràcter detallat (reordenació de volums, modificació d'espais lliures i vials interiors, modificació d'alienacions, etc.). Per això, de conformitat amb l'article 44 del TRLOTUP, l'Administració competent per a l'informe d'aquest estudi seria l'Ajuntament».  
  
S'indica, així mateix, que no és procedent l'emissió d'informe per part del Servei d'Infraestructura Verda i Paisatge respecte a l'«Estudi d'Integració Paisatgística de la MP núm. 22 del PGOU d'Ibi en la unitat d'execució R-26 (passeig dels Geladors) núm. 19» (abril 2016), aportat en l'annex II de l'esborrany de la modificació puntual. S'indica que l'informe municipal d'aquest estudi ha de ser emés amb caràcter previ a l'aprovació definitiva d'aquesta modificació conforme al que s'estableix en l'article 61 del TRLOTUP.  
3. Respecte a M19, descatalogació d'habitatge, l'informe reitera que «si bé es desconeixen les característiques d'aquesta, no cal deduir efectes significatius sobre el paisatge, al no comptar el PG d'Ibi amb estudi de paisatge i catalogació de recursos paisatgístics que pogueren veure's afectats». En relació amb M20, delimitació d'àrea de vigilància arqueològica, s'indica que cal considerar que no tindrà una incidència directa en el paisatge.  
4. Respecte a M1, modificacions de l'articulat de la normativa urbanística del PG relatives al sòl no urbanitzable, s'assenyala la inclusió de modificacions en la distància mínima a límits i en les condicions per a la implantació d'instal·lacions d'oci, esportives, recreatives o turístiques, conforme al sol·licitat.  
Respecte a la infraestructura verda, s'indica que amb les modificacions M3, M4, M6, M7, M10, M12 i M16 «es modifica la definició i caracterització de la infraestructura verda urbana que no està establida com a ordenació estructural, es garanteix la seua connectivitat a través de les zones verdes, espais lliures i itineraris per als vianants que la integren (art. 35.1.a del TRLOTUP)». L'informe indica que s'haurà de definir (gràficament i normativament, si és el cas) la infraestructura verda urbana en l'ordenació detallada i en els àmbits que corresponga de la MP núm. 22.  
Es conclou emetent un informe favorable en matèria de paisatge en relació amb l'actual modificació puntual. Respecte a la infraestructura verda, s'indica que aquesta quedarà integrada en el planejament municipal d'Ibi amb l'aprovació de l'ordenació detallada, segons els arts. 4.3 i 5.3 del TRLOTUP.  
5.5. Planificació Territorial  
El Servei de Planificació Territorial emet informe, en matèria d'ordenació del territori, el 28 de juny de 2022 en el qual s'indica el següent:  
  
- En la regulació del sòl no urbanitzable es modifiquen els articles 4.8 «condicions de l'edificació», 8.37 «construccions per damunt de l'altura de cornisa» i 9.7.9 «condicions de l'edificació i instal·lacions». Es redueix la superfície mínima de parcel·la per a edificacions d'oci, esportives, recreatives o turístiques, que passa de 3 a 1 hectàrea.  
  
- S'altera l'ordenació detallada de diversos àmbits, segons l'art. 35.1 del TRLOTUP i, respecte a la unitat d'execució PR-26, es redelimita, així com la seua àrea de repartiment i es modifica l'aprofitament tipus, conforme als criteris i condicions establits en l'ordenació estructural.  
- Les modificacions proposades en la MP núm. 22 del PGOU d'Ibi no impliquen creixements de sòl residencial ni sòl destinat a activitats econòmiques que siguen rellevants per al càlcul de creixement màxim de sòl que estableix l'ETCV.  
- Pel fet que Ibi s'enquadra en l'àmbit dels paisatges de rellevància regional PRR 20, Serres de l'interior d'Alacant, Mariola, Maigmó i Penya Roja i PRR 21, Foies d'Alcoi i Castalla, i Vall de Bocairent, la reducció de parcel·la que es proposa amb la modificació de l'art. 4.8 de la normativa per a edificacions d'oci, esportives, recreatives o turístiques, en cap cas hauria de produir una densificació d'edificacions que poguera alterar la percepció d'aquests paisatges, conforme a la directriu 52 de l'ETCV. S'indica, així mateix, que s'ha introduït un condicionant en aquest article que valora el caràcter puntual i aïllat de les edificacions necessàries per al desenvolupament de l'activitat, en les seues respectives parcel·les i respecte a altres edificacions que puguen existir.  
  
L'informe conclou que les modificacions proposades en la modificació puntual núm. 22 del PGOU d'Ibi que afecten l'ordenació estructural resulten compatibles amb les directrius establides en l'ETCV i s'emet informe favorable en relació amb la compatibilitat amb el Decret 1/2011, de 13 de gener, del Consell, pel qual s'aprova l'Estratègia Territorial de la Comunitat Valenciana.  
6. IDENTIFICACIÓ I VALORACIÓ DELS POSSIBLES EFECTES SOBRE EL MEDI AMBIENT  
Conforme al que s'estableix en l'article 46.3 del TR-LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 53.1 de la LOTUP.  
Analitzat el document inicial estratègic i els informes rebuts, s'efectua la valoració dels possibles efectes de la present modificació puntual.  
  
6.6. Criteris per a determinar el sotmetiment a avaluació ambiental i territorial estratègica ordinària  
Un pla haurà de sotmetre's a avaluació ambiental i territorial estratègica ordinària, en funció de l'existència d'efectes significatius sobre el medi ambient, prenent com a referència els següents criteris, d'acord amb l'annex VIII del TR-LOTUP:  
1. Les característiques dels plans i programes, considerant en particular:  
«a) La mesura en què el pla o programa estableix un marc per a projectes i altres activitats, bé en relació amb la ubicació, naturalesa, dimensions i condicions de funcionament o bé en relació amb l'assignació de recursos.  
b) La mesura en què el pla o programa influeix en altres plans o programes, inclosos els que estiguen jerarquitzats.  
c) La pertinència del pla o programa per a la integració de consideracions ambientals, amb l'objecte, en particular, de promoure el desenvolupament sostenible.  
d) Problemes ambientals significatius relacionats amb el pla o programa.  
e) La pertinència del pla o programa per a la implantació de la legislació comunitària o nacional en matèria de medi ambient, com, entre altres, els plans o programes relacionats amb la gestió de residus o la protecció dels recursos hídrics.  
f) La incidència en el model territorial.»  
2. Les característiques dels efectes i de l'àrea probablement afectada, considerant en particular:  
«a) La probabilitat, duració, freqüència i reversibilitat dels efectes.  
  
b) El caràcter acumulatiu dels efectes.  
c) El caràcter transfronterer dels efectes.  
d) Els riscos per a la salut humana o el medi ambient.  
e) La magnitud i l'abast espacial dels efectes (àrea geogràfica i grandària de la població que puguen veure's afectades).  
f) El valor i la vulnerabilitat de l'àrea probablement afectada a causa de:  
1r Les característiques naturals especials.  
2n Els efectes en el patrimoni cultural.  
3r La superació de valors límit o d'objectius de qualitat ambiental.  
  
4t El segellament i l'explotació intensiva del sòl.  
5é Els efectes en àrees o paisatges amb rang de protecció reconegut en els àmbits nacional, comunitari o internacional.  
6é Els efectes sobre el desenvolupament equilibrat del territori.»  
6.7. Possibles efectes significatius sobre el medi ambient  
La modificació puntual té per objecte corregir uns certs problemes puntuals de planejament que han impedit el desenvolupament urbanístic en determinades àrees del municipi, introduir ajustos relatius a la normativa d'edificació i gestió, així com algunes alineacions i zonificacions, resolent problemes d'execució de planejament i d'interpretació d'algunes de les seues normes. Comprén 17 modificacions puntuals en diferents àmbits del sòl urbà i urbanitzable, 2 modificacions de catàleg de proteccions i la modificació de diversos articles de la normativa urbanística que afecten l'ordenació estructural i detallada.  
  
Respecte a l'ordenació detallada, s'avaluen ambientalment els següents aspectes proposats en la modificació puntual núm. 22:  
  
M2. Segons l'art. 67.3 del TRLOTUP, les noves solucions proposades hauran de mantindre l'equilibri del planejament vigent entre les dotacions públiques i l'aprofitament lucratiu, suplementant, en el seu cas, la xarxa primària i la xarxa secundària de dotacions, de manera que complisquen amb els criteris de qualitat, capacitat i idoneïtat exigits segons l'annex IV del TRLOTUP. En aquest sentit, es redueix l'edificabilitat lucrativa residencial de 15.126 m²t a 14.694 m²t i s'augmenten les zones verdes de 5.360 m² a 5.983 i, per tant, s'augmenta la proporció entre espais lliures i l'edificabilitat lucrativa residencial. D'altra banda, únicament es consideraran les zones verdes qualificades en el planejament vigent que complisquen les condicions funcionals i de qualitat exigides per a elles en l'annex IV del TRLOTUP, per la qual cosa en el document definitiu s'haurà de justificar aquest aspecte. Analitzats la reordenació dels volums, modificació dels espais lliures i vials interiors i les modificacions en les alineacions, s'aprecia que la proposta plantejada no tindrà efectes significatius en el conjunt urbanitzat del seu entorn pròxim, ni en el medi ambient natural o el patrimoni cultural. Des del punt de vista paisatgístic, i sent aquesta administració la competent per a l'emissió d'informe sobre aquest tema, s'aprecia que la proposta no tindrà efectes significatius sobre el paisatge. No obstant això, l'annex II. estudi de paisatge, haurà d'eliminar la part corresponent a la reordenació del Sector PR-21, en haver-se desistit d'aquesta modificació, i l'estudi de paisatge definitiu haurà d'incloure únicament els apartats relacionats amb les modificacions que es pretén aprovar. Quant al risc d'inundabilitat, la fitxa de gestió haurà d'exigir la realització d'un estudi d'inundabilitat amb motiu de la corresponent programació i gestió urbanística dels terrenys.  
  
M3, M7. Respecte a la modificació M3, la modificació dels articles 8.6.2, 9.10.4 i 9.10.5 d'aquesta donen compliment a l'exigència d'inclusió de condicionants paisatgístics per part del servei d'infraestructura verda i paisatge. Es considera que aquestes modificacions no tindran efectes significatius en el conjunt urbanitzat del seu entorn, ni en el medi ambient natural o el patrimonial cultural, i no és necessària la realització d'un instrument de paisatge. No obstant això, s'haurà de definir (gràficament i normativament, si és el cas), la infraestructura verda urbana en l'ordenació detallada i en els àmbits que corresponga de la MP núm. 22.  
M4, M6, M10, M12, M16. Es considera que aquesta modificació no tindrà efectes significatius en el conjunt urbanitzat del seu entorn, ni en el medi ambient natural o el patrimonial cultural, i no és necessària la realització d'un instrument de paisatge. No obstant això, s'haurà de definir (gràficament i normativament, si és el cas), la infraestructura verda urbana en l'ordenació detallada i en els àmbits que corresponga de la MP núm. 22.  
M5, M8, M9, M11, M15, M17, M18. Es considera que aquesta modificació no tindrà efectes significatius en el conjunt urbanitzat del seu entorn, ni en el medi ambient natural o el patrimonial cultural, i no és necessària la realització d'un instrument de paisatge. La modificació 11 es troba afectada per perillositat d'inundació nivell 6 de perillositat d'inundació i les modificacions 15 i 17 per perillositat d'inundació nivell 6 i perillositat geomorfolígica. No obstant això, en tractar-se de modificacions en sòl urbà consolidat, és aplicable l'article 20 de la normativa del PATRICOVA, havent-se previst un article específic per a la seua aplicació en la normativa del Pla general.  
  
M13. Es considera que aquesta modificació no tindrà efectes significatius en el conjunt urbanitzat del seu entorn, ni en el medi ambient natural o el patrimonial cultural, i no és necessària la realització d'un instrument de paisatge. El risc de vulnerabilitat en passar de dotacional a habitatge (ja existent) no es considera rellevant sempre que s'apliquen les mesures establides en l'annex I de la normativa del PATRICOVA, en aplicació de l'article 20 de l'esmentada normativa. En aquest sentit, l'article 8.77 de la modificació exigeix en el moment de sol·licitud de les corresponents llicències d'obres, la justificació del compliment de la normativa vigent en matèria de prevenció del risc d'inundació en funció de l'ús i les característiques edificatòries.  
  
M14. Es considera que aquesta modificació no tindrà efectes significatius en el conjunt urbanitzat del seu entorn, ni en el medi ambient natural o el patrimonial cultural, i no és necessària la realització d'un instrument de paisatge. L'augment de vulnerabilitat en augmentar l'edificabilitat de la parcel·la no es considera rellevant sempre que s'apliquen les mesures establides en l'annex I de la normativa del PATRICOVA, en aplicació de l'article 20 de l'esmentada normativa. En aquest sentit, l'article 8.77 de la modificació exigeix en el moment de sol·licitud de les corresponents llicències d'obres, la justificació del compliment de la normativa vigent en matèria de prevenció del risc d'inundació en funció de l'ús i les característiques edificatòries.  
  
6.8. Valoració ambiental  
1. Per les característiques dels plans i programes  
- La modificació puntual plantejada no estableix el marc per a projectes sotmesos a avaluació d'impacte ambiental i la incidència sobre el PGOU que modifica és mínima. No influeix en altres plans de rang inferior.  
- Es considera compatible amb la normativa mediambiental i pot continuar la seua tramitació conforme amb el que s'estableix en la seua legislació reguladora.  
2. Per les característiques dels efectes i de l'àrea probablement afectada:  
- La modificació proposada afecta 17 modificacions puntuals. No s'aprecien afeccions significatives sobre el medi ambient.  
- No s'aprecien afeccions sobre el patrimoni cultural.  
Per tot això, analitzada l'alternativa proposada, atesa la documentació que consta en l'expedient i els informes emesos per les administracions sectorials consultades, i quant a les modificacions que afecten l'ordenació detallada (M2, M3, M4, M5, M6, M7, M8, M9, M10, M11, M12, M13, M14, M15, M16, M17 i M18) s'aprecia que la proposta de la modificació puntual núm. 22 del PGOU d'Ibi, no ostenta incidències significatives sobre el medi ambient, sobre el patrimoni natural ni cultural, ni sobre el model territorial establit en la planificació urbanística municipal, per la qual cosa s'estima que l'alternativa proposada és compatible a efectes ambientals, en els termes proposats en aquest informe, i d'acord amb els criteris de l'annex VIII del TR-LOTUP.  
  
7. CONSIDERACIONS JURÍDIQUES  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant el text refós de la Llei d'ordenació del territori, urbanisme i paisatge dela Comunitat Valenciana, aprovada per Decret legislatiu 1/2021, de 18 de juny (TR-LOTUP).   
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
L'article 49 del TR-LOTUP estableix que l'òrgan ambiental i territorial serà l'òrgan autonòmic, excepte en els següents supòsits:  
a) En els instruments de planejament urbanístic que afecten exclusivament l'ordenació detallada del sòl urbà definida en el present text refós.  
b) En els instruments de planejament urbanístic que, en el desenvolupament de planejament avaluat ambientalment, afecten exclusivament l'ordenació detallada del sòl urbanitzable definida en el present text refós.  
c) En els instruments de planejament urbanístic que afecten exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.  
  
Per tant, l'òrgan ambiental i territorial de les modificacions M2, M3, M4, M5, M6, M7, M8, M9, M10, M11, M12, M13, M14, M15, M16, M17 i M18, per tractar-se de modificacions emmarcades en els supòsits a, b o c anteriors, és l'Ajuntament d'Ibi.  
En virtut de la resolució dictada per l'Alcaldia en data 17.06.2019, publicada en el BOP núm. 118 de 21.06.2019 l'alcalde ha delegat en la Junta de Govern Local les competències que expressament li atribueixen les lleis a l'Alcaldia i aquelles que la legislació de l'Estat o de les comunitats autònomes assignen al municipi i no atribuïsquen a altres òrgans municipals, excepte aquelles que es deleguen específicament per l'Alcaldia en qualsevol dels tinents d'alcalde o s'assumisquen directament per l'Alcaldia. Per tant, hem de concloure que l'òrgan ambiental i territorial és la Junta de Govern Local de l'Ajuntament d'Ibi.  
  
8. CONCLUSIÓ  
Conforme al que s'estableix en l'article 46.3 del TR-LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient.  
D'acord amb els criteris de l'annex VIII, així com del que es deriva dels pronunciaments de les administracions públiques afectades (art. 53.1 del TR-LOTUP), es pot concloure que el procediment d'avaluació ambiental simplificat és suficient per a determinar que la modificació puntual pretesa no presenta efectes significatius sobre el medi ambient, si bé han d'establir-se condicionants previs a la seua aprovació definitiva.  
Per tot el que s'ha exposat anteriorment, s'informa favorablement quant a l'emissió d'informe ambiental i territorial estratègic en el procediment simplificat, en el que afecta l'ordenació detallada (modificacions M2, M3, M4, M5, M6, M7, M8, M9, M10, M11, M12, M13, M14, M15, M16, M17 i M18), l'objecte de les quals serà el descrit en la documentació que consta en l'expedient, i es proposa procedir a la tramitació de la modificació puntual núm. 22 del PGOU d'Ibi, conforme al capítol III, del títol III, del llibre I del TR-LOTUP, i tot això d'acord amb els criteris de l'annex VIII del TR-LOTUP i als informes de les administracions públiques consultades, per considerar que el seu abast no tindrà efectes significatius sobre el medi ambient.  
No obstant això anterior, prèviament a l'aprovació definitiva, s'haurà de donar compliment als condicionants escrits a continuació:  
1) Quant a les modificacions M3, M4, M6, M7, M10, M12 i M16, i per modificar la definició i caracterització de la infraestructura verda que no està establida com a ordenació estructural, s'haurà de definir (gràficament i normativament, si és el cas), la infraestructura verda urbana en l'ordenació detallada i en els àmbits que corresponga de la MP núm. 22.  
2) Quant a la M2.  
2.i. S'haurà de justificar el compliment de les condicions funcionals i dimensionals dels punts 3.1 i 3.2 de l'apartat III de l'annex IV del TRLOTUP quant a les zones verdes.  
2.ii. La fitxa de gestió haurà d'exigir la realització d'un estudi d'inundabilitat amb motiu de la programació i gestió del sector, a l'efecte de determinar els riscos d'inundabilitat existents.   
2.iii. Quant a l'annex II, Estudi de paisatge, s'haurà d'eliminar la part corresponent a la reordenació del sector PR-21, en haver-se desistit de tal modificació, i s'ha d'actualitzar.  
3) Segons l'art. 67.5 del TRLOTUP, en modificar la zonificació i ús urbanístic de les zones verdes, es requerirà un dictamen previ del Consell Jurídic Consultiu de la Comunitat Valenciana, amb caràcter previ a l'aprovació del pla.  
Una altra consideració.  
Segons estableix l'article 53.7 del TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera fet l'aprovació del Pla en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.»  
  
  
L'article 48.c de la LOTUP, estableix que l'òrgan ambiental i territorial és l'òrgan autonòmic, dependent de la conselleria competent en matèria d'ordenació del territori i medi ambient que realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques, i en col·laboració amb l'òrgan promotor i substantiu, vetla per la integració dels aspectes ambientals, al costat dels territorials i funcionals, en l'elaboració del pla o del programa. L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els següents casos:  
1. En els instruments de planejament urbanístic que afecten exclusivament l'ordenació detallada del sòl urbà definida en la present llei.  
  
2. En els instruments de planejament urbanístic que, en el desenvolupament de planejament avaluat ambientalment, afecten exclusivament l'ordenació detallada del sòl urbanitzable definida en la present llei.  
  
3. En els instruments de planejament urbanístic que afecten exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.  
  
La competència en matèria d'avaluació ambiental i territorial estratègica no està assignada a cap òrgan per la Llei 7/1985, reguladora de les bases de règim local. No obstant això, com que l'aprovació dels plans urbanístics correspon al Ple de la Corporació, en virtut del que es disposa en l'article 22.c del citat cos legal, resulta convenient que l'avaluació ambiental i territorial estratègica la realitze un altre òrgan municipal.  
A la vista del que s'estableix en la Llei 7/1985, pot ostentar la condició d'òrgan ambiental municipal, l'alcalde, en virtut de la competència residual que ve regulada en el seu article 21.1.s.  
Mitjançant decret de l'Alcaldia, de data 17 de juny de 2019, es va delegar en la Junta de Govern Local l'atribució establida en l'article 21.1.s de Llei de bases de règim local.  
  
Vist el que antecedeix, aquest tinent d'alcalde delegat de l'Àrea de Territori i Patrimoni, en virtut de la resolució de l'Alcaldia 142/2019, de 17 de juny, publicada en el BOP núm. 118, de 21.06.2019, eleva la Junta de Govern Local, la següent  
  
PROPOSTA D'ACORD  
  
Primer. Emetre informe ambiental i territorial estratègic en el procediment simplificat, en el que afecta l'ordenació detallada (modificacions M2, M3, M4, M5, M6, M7, M8, M9, M10, M11, M12, M13, M14, M15, M16, M17 i M18), l'objecte de les quals serà el descrit en la documentació obrant en l'expedient, procedint la tramitació de la modificació puntual núm. 22 del PGOU d'Ibi, conforme al capítol III, del títol III, del llibre I del TR-LOTUP, i tot això d'acord amb els criteris de l'annex VIII del TR-LOTUP i els informes de les administracions públiques consultades, per considerar que el seu abast no tindrà efectes significatius sobre el medi ambient.  
No obstant això anterior, prèviament a l'aprovació definitiva, s'haurà de donar compliment als condicionants escrits a continuació:  
1) Quant a les modificacions M3, M4, M6, M7, M10, M12 i M16, i per modificar la definició i caracterització de la infraestructura verda que no està establida com a ordenació estructural, s'haurà de definir (gràficament i normativament, si és el cas), la infraestructura verda urbana en l'ordenació detallada i en els àmbits que corresponga de la MP núm. 22.  
2) Quant a la M2.  
2.1) S'haurà de justificar el compliment de les condicions funcionals i dimensionals dels punts 3.1 i 3.2 de l'apartat III de l'annex IV del TRLOTUP quant a les zones verdes.  
2.2) La fitxa de gestió haurà d'exigir la realització d'un estudi d'inundabilitat amb motiu de la programació i gestió del sector, a l'efecte de determinar els riscos d'inundabilitat existents.   
2.3) Quant a l'annex II, Estudi de paisatge, s'haurà d'eliminar la part corresponent a la reordenació del sector PR-21, en haver-se desistit de tal modificació, i s'ha d'actualitzar.  
3) Segons l'art. 67.5 del TRLOTUP, en modificar la zonificació i ús urbanístic de les zones verdes, es requerirà un dictamen previ del Consell Jurídic Consultiu de la Comunitat Valenciana, amb caràcter previ a l'aprovació del pla.  
  
Una altra consideració.  
Segons estableix l'article 53.7 del TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera fet l'aprovació del pla en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Segon. Comunicar el present acord al Departament d'Urbanisme per a continuar el procediment d'aprovació.  
  
Tercer. Remetre el present acord al Diari Oficial de la Generalitat Valenciana per a la publicació.»  
  
Ibi, 17 de novembre de 2022.- El tinent d'alcalde: Santiago Cózar Valls.